Heitobreen

Heitobreen er en liten isbre i den østre delen av Dronning Maud Land. Den strømmer vestover langs sørsiden av Heitofjellet i den søndre delen av fjellområdet Langhovde vest for  Lützow-Holmbukta.

Breen ble undersøkt og kartlagt av japanske forskningsekspedisjoner (JARE) mellom 1957 og 1962 og navngitt Heito-hyoga av JARE i 1973 etter det nærliggende Heitofjellet (Heitô Zan, det flattoppede fjellet). Navnet er ikke blant de offisielle norske stedsnavn i Antarktis som godkjennes av Norsk Polarinstitutt.

 Kilder 

Kategori:Breer i Dronning Maud Land
Kategori:Artikler i Antarktis-prosjektet